વિજય માલ્યાએ તેની બધી જ મિલકતો જાહેર કરી નથી જેમાં તેને બ્રિટિશ ફર્મ પાસેથી મળેલા 45 મિલિયન ડોલરનો સમાવેશ થાય છે, એમ એટર્ની જનરલ મુકુલ રોહતગીએ સોમવારે સુપ્રીમ કોર્ટને જણાવ્યું હતું. ઉલ્લેખનીય છે કે સુપ્રીમ કોર્ટે વિજય માલ્યાને નોટિસ ફટકારી છે. એટર્ની જનરલે જણાવ્યું હતું કે માલ્યાએ તેની પાસેની મિલકતોની બધી જ માહિતી હજી સુધી જાહેર કરી નથી અને નાગરિકોનાં નાણાં માટે તેઓ જવાબદેય છે. માલ્યાએ અદાલતના આદેશોનું પૂર્ણપણે પાલન કર્યું નથી અને તેણે પોતાની મિલકત વિશે બધી જાણકારી આપી નથી.